Komission direktiivi 98/85/EY, annettu 11 päivänä marraskuuta 1998, laivavarusteista annetun direktiivin 96/98/EY muuttamisesta (ETA:n kannalta merkityksellinen teksti)



Virallinen lehti nro L 315 , 25/11/1998 s. 0014 - 0034



KOMISSION DIREKTIIVI 98/85/EY, annettu 11 päivänä marraskuuta 1998, laivavarusteista annetun direktiivin 96/98/EY muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon laivavarusteista 20 päivänä joulukuuta 1996 annetun neuvoston direktiivin 96/98/EY (1) ja erityisesti sen 17 artiklan ensimmäisen ja toisen luetelmakohdan, sekä katsoo, että 1) neuvoston direktiivin 96/98/EY soveltamiseksi kansainvälisillä yleissopimuksilla, mukaan lukien kansainvälinen yleissopimus ihmishengen turvallisuudesta merellä (SOLAS), ja testausstandardeilla tarkoitetaan sopimuksia ja niiden muutoksia sekä standardeja, jotka ovat voimassa direktiivin antamispäivänä, 2) direktiivin antamisen jälkeen SOLAS-yleissopimuksen ja muiden kansainvälisten yleissopimusten muutoksia ja uusia testausstandardeja on tullut voimaan pian, 3) näissä oikeudellisissa asiakirjoissa on vahvistettu laivavarusteita koskevia uusia sääntöjä, 4) direktiiviä 96/98/EY olisi muutettava seuraavasti, 5) tämän direktiivin säännökset ovat neuvoston direktiivin 93/75/ETY (2), sellaisena kuin se on viimeksi muutettuna komission direktiivillä 98/74/EY (3), 12 artiklassa perustetun komitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 96/98/EY seuraavasti: 1) Muutetaan 2 artikla seuraavasti: a) korvataan c alakohta seuraavasti: "c) `radioliikennelaitteilla` vuoden 1974 SOLAS-yleissopimuksen IV luvussa, sellaisena kuin se on voimassa 1 päivänä tammikuuta 1999, vaadittuja laitteita sekä saman yleissopimuksen III/6.2.1 säännön edellyttämää pelastusveneen- ja lautan kaksisuuntaista VHF-radiopuhelinta;" b) korvataan d ja n alakohdassa ilmaisu "tämän direktiivin antamispäivänä" ilmaisulla "1 päivänä tammikuuta 1999". 2) Korvataan liite A tämän direktiivin liitteellä. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 1999. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 3 artikla Tämä direktiivi tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 11 päivänä marraskuuta 1998. Komission puolesta Neil KINNOCK Komission jäsen (1) EYVL L 46, 17.2.1997, s. 25 (2) EYVL L 247, 5.10.1993, s. 19 (3) EYVL L 276, 13.10.1998, s. 7 LIITE "LIITE A Liite A.1: Varusteet, joille kansainvälisissä oikeudellisissa asiakirjoissa on jo yksityiskohtaiset testausstandardit (*) ERITYISESTI MAINITTUJEN TESTAUSSTANDARDIEN LISÄKSI KANSAINVÄLISISSÄ YLEISSOPIMUKSISSA JA ASIAANKUULUVISSA IMO:N PÄÄTÖSLAUSELMISSA JA KIERTOKIRJEISSÄ ON VAATIMUKSIA, JOTKA ON TARKISTETTAVA LIITTEESSÄ B OLEVISSA VAATIMUSTENMUKAISUUDEN ARVIOINTIMODUULEISSA TARKOITETTUJEN TYYPPITARKASTUSTEN (TYYPPIHYVÄKSYNNÄN) YHTEYDESSÄ 1. Hengenpelastuslaitteet >TAULUKON PAIKKA> 2. Meren pilaantumisen ehkäiseminen >TAULUKON PAIKKA> 3. Palosuojelu >TAULUKON PAIKKA> 4. Navigointilaitteet >TAULUKON PAIKKA> 5. Radioliikennelaitteet >TAULUKON PAIKKA> Liite A.2: Varusteet, joille kansainvälisissä oikeudellisissa asiakirjoissa ei toistaiseksi ole yksityiskohtaisia testausstandardeja 1. Hengenpelastuslaitteet >TAULUKON PAIKKA> 2. Meren pilaantumisen ehkäiseminen P.M. 3. Palosuojelu >TAULUKON PAIKKA> 4. Navigointilaitteet >TAULUKON PAIKKA> 5. Radioliikennelaitteet >TAULUKON PAIKKA> 6. COLREG 72:n mukaan vaaditut laitteet >TAULUKON PAIKKA> 7. Irtolastialusten turvalaitteet >TAULUKON PAIKKA> (*) Jos H moduuli esiintyy sarakkeessa 6, tarkoitetaan H moduulia yhdessä suunnittelua koskevan tarkastustodistuksen kanssa.